Ελισάβετ Αμαλία της Αυστρίας

Η Ελισάβετ Αμαλία (γερμ. Elisabeth Amalie von Habsburg-Lorraine, 7 Ιουλίου 1878 - 13 Μαΐου 1960) του Οίκου των Αψβούργων-Λωρραίνης ήταν αρχιδούκισσα της Αυστρίας και με το γάμο της έγινε πριγκίπισσα διαδόχου του Λίχτενσταϊν.

Βιογραφία
Η Ελισάβετ Αμαλία Ευγενία Μαρία Θηρεσία Καρολίνα Λουίζα Ιωσηφίνα γεννήθηκε στο Ράιχεναου αν ντερ Ραξ της Αυστρίας και ήταν το δεύτερο παιδί και η δεύτερη κόρη του Καρόλου Λουδοβίκου της Αυστρίας και της Μαρίας Θηρεσίας, κόρης του Μιχαήλ Α΄ της Πορτογαλίας. Ήταν ανιψιά του Φραγκίσκου Ιωσήφ της Αυστρίας και είχε μία μεγαλύτερη αδελφή, τη Μαρία Αννουντσιάτα, και τέσσερα ετεροθαλή αδέλφια, μεταξύ των οποίων τον Φραγκίσκο Φερδινάνδο (δολοφονήθηκε το 1914 στο Σαράγεβο) και τον Όθωνα, πατέρα του Καρόλου, τελευταίου αυτοκράτορα της Αυστρίας.

Το 1903 παντρεύτηκε τον Αλοΰσιο, Διάδοχο του Λίχτενσταϊν, στη Βιέννη. Αρχικά, θεωρήθηκε ότι ο μνηστήρας της ήταν κατώτερης θέσης από την ίδια, αλλά ο θείος της, αυτοκράτορας Φραγκίσκος Ιωσήφ, παρευρέθηκε στο γάμο με τον σκοπό να ανατρέψει αυτήν την πεποίθηση και να θεωρήσει τον Οίκο του Λίχτενσταϊν ισότιμο βασιλικό οίκο. Μετά το γάμο τους το ζεύγος ζούσε σε διάφορα κάστρα στην Αυστρία.

Ήταν ενθουσιώδης οδηγός και είχε στην κατοχή της 31 αυτοκίνητα, μετατρέποντας τους στάβλους του Κάστρου Στουλβάισσενμπουργκ στην Ουγγαρία σε γκαράζ. Παρόλα αυτά, κρατούσε το χόμπυ της κρυφό από τους κατοίκους και μελετούσε για τα αυτοκίνητα.

Το 1923 ο σύζυγός της αποποιήθηκε των δικαιωμάτων του υπέρ του μεγαλύτερου γιού τους, Φραγκίσκου Ιωσήφ, που διαδέχθηκε τον πατέρα της ως Φραγκίσκος Ιωσήφ Β΄ του Λίχτενσταϊν. Ο Αλοΰσιος πέθανε το 1955. 

Απεβίωσε το 1960 σε ηλικία 81 ετών στο Βαντούζ. Ενταφιάστηκε στον Καθεδρικό Ναό του Αγίου Φλωρίνου στο Βαντούζ.

Οικογένεια
Παντρεύτηκε το 1903 τον Αλοΰσιο του Λίχτενσταϊν και είχε οκτώ τέκνα:
 Φραγκίσκος Ιωσήφ Β΄ (1906 - 1989), Πρίγκιπας του Λίχτενσταϊν.
 Μαρία Θηρεσία (1908 - 1973), παντρεύτηκε τον Άρτουρ Στράσβιτς φον Γκρος-Τσάουσε ουντ Κάμινετς.
 Κάρολος Αλφρέδος (1910 - 1985), Πρίγκιπας του Λίχτενσταϊν.
 Γεώργιος Χάρτμαν (1911 - 1998), νυμφεύτηκε τη Μαρία Χριστίνα της Βυρτεμβέργης.
 Ούλριχ Δημήτριος (1913 - 1978).
 Μαρία Ερριέττα (1914 - 2011), παντρεύτηκε τον Πέτερ φον Ελτς, αλλιώς Φάουστ φον Στρόμπεργκ.
 Αλοΰσιος Ερρίκος (1917 - 1967).
 Ερρίκος Χάρτναϊτ (1920 - 1993), νυμφεύτηκε την κόμισσα  Αμαλί φον Ποντστάτσκυ.

Πρόγονοι

<center>
{{ahnentafel-compact5
|style=font-size: 90%; line-height: 110%;
|border=1
|boxstyle=padding-top: 0; padding-bottom: 0;
|boxstyle_1=background-color: #fcc;
|boxstyle_2=background-color: #fb9;
|boxstyle_3=background-color: #ffc;
|boxstyle_4=background-color: #bfc;
|boxstyle_5=background-color: #9fe;
| 1=Ελισάβετ Αμαλία αρχιδούκισσα της Αυστρίας'''
| 2= Κάρολος Λουδοβίκος της Αυστρίας
| 3= Μαρία Θηρεσία της Πορτογαλίας
| 4= Φραγκίσκος Κάρολος, αρχιδούκας της Αυστρίας
| 5= Σοφία της Βαυαρίας, Αρχιδούκισσα της Αυστρίας
| 6= Μιχαήλ Α΄ της Πορτογαλίας
| 7= Αδελαΐδα του Λέβενσταϊν-Βέρτχαϊμ-Ρόζενμπεργκ
| 8= Φραγκίσκος Β΄ της Γερμανίας, Αυστρίας, Ουγγαρίας
| 9= Μαρία Θηρεσία της Νεαπόλεως και της Σικελίας
|10= Μαξιμιλιανός Α΄ Ιωσήφ της Βαυαρίας
|11= Καρολίνα της Βάδης
|12= Ιωάννης ΣΤ΄ της Πορτογαλίας
|13= Καρλόττα Χοακίνα της Ισπανίας
|14= Κωνσταντίνος του Λέβενσταϊν-Βέρτχαϊμ-Ρόζενμπεργκ
|15= Αγνή του Χοενλόε-Λάνγκενμπουργκ
}}
</center>

Πηγές
 Beattie, David (2004). Liechtenstein: A Modern History. I. B. Tauris. ISBN 1-85043-459-X.
 Hilty Ubersetzungen, Schaan (2000). Principality of Liechtenstein: A Documentary Account. Vaduz: Press and Information Office.
 Radziwill, Catherine (1916). The Austrian Court From Within''. London: Cassel and Company, LTD. ISBN 1-4021-9370-X.

 Παραπομπές 

Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας